OpenLLM-France/wikimedia huggingface dataset:
# Enrique Ramos González

Enrique 'Quique' Ramos González (nascut el 7 de març de 1956) és un futbolista retirat espanyol que va jugar com a migcampista defensiu. Va ser internacional amb la selecció espanyola.

## Carrera de club

Nascut a Madrid, Ramos va acabar la seva formació a l'Atlètic de Madrid, fent el seu debut amb el primer equip el 1979 i aconseguint ser titular habitual durant els següents nou anys, en els quals va ajudar el seu equip a assolir el 1985 la Copa del Rei i la Supercopa d'Espanya.
Tanmateix, després de la temporada 1987–88, principalment a causa de problemes personals seriosos amb el president del club Jesús Gil, va deixar el club Colchonero i es va acabar retirant – després d'un any d'inactivitat – el juny de 1990, amb el Rayo Vallecano, que descendia de La Liga.

## Carrera internacional

Ramos va representar Espanya en quatre ocasions. El seu debut va ser el 18 de febrer de 1981, en un amistós amb França (victòria per 1–0).

## Palmarès

Atlético de Madrid
* Copa del Rei: 1984–85
* Supercopa d'Espanya: 1985
* Recopa d'Europa: Finalista 1985–86

## Referències

* ↑ Arteche, Landáburu, Quique y Setién ganan a Gil en los juzgados, pero no juegan (Arteche, Landáburu, Quique and Setién with court battle with Gil, but do not play); El País, 2 desembre 1988 (en castellà)
* ↑ European Competitions 1985–86; at RSSSF

## Enllaços externs

* Quique Ramos a BDFutbol
* Quique Ramos a National-Football-Teams.com (anglès)
* Estadístiques amb Espanya a Eu-Futbol
# Castell de la Mola (Colldejou)

El Castell de la Mola és un monument protegit com a bé cultural d'interès nacional del municipi de Colldejou (Baix Camp).

## Descripció

Construcció de secció circular d'una sola planta. És bastit d'obra seca i possiblement hauria estat cobert amb una falsa cúpula. La bibliografia el situa cronològicament a mitjan segle xix, però tenint en compte la seva factura d'obra popular, molt comuna a la zona, es fa força difícil la seva datació. La torre de pedra es va construir durant la tercera guerra carlina i era utilitzada per a la telegrafia òptica de manera molt semblant a la Torre de l'Esquirol de Cambrils, fent ús d'un sistema de taulons que podien ser observats a quilòmetres de distància. Es creu l'existència al cim d'un poblat ibèric, així com la utilització de la Mola per part de romans i sarraïns, i que el mític Carrasclet al segle xviii s'hi va refugiar de les tropes borbòniques.

## Història

La població de Colldejou és coneguda ja el 1197 per Albert de Castellvell com a propietari d'Escornalbou. La Mola forma part de la serra que amb Llaberia, Escornalbou i Argentera separa el Baix Camp del Priorat.

## Referències

* «Castell de la Mola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].

## Enllaços externs

* «Castell de la Mola». Mapa de recursos culturals. Diputació de Tarragona.
# Diferenciació competitiva

La diferenciació competitiva és l'oferta en un mercat de productes i serveis diferents de les dels seus competidors.

## Objectiu

Es tracta de crear un avantatge competitiu jugant sobre característiques d'interès per a alguns clients que no estan completament a gust al que ofereixen altres empreses, o simplement volen diferenciar-se de la massa d'altres consumidors o usuaris. Es pot tractar de vegades de mers detalls o matisos que fan que aquests clients pensen que estan rebent alguna cosa extra.
Un exemple particularment notable és el dels ordinadors Macintosh respecte als PC.

## Referències

* ↑ «Els productes "verds" milloren la imatge de les empreses i n'augmenten la rendibilitat». Butlletí Garrotxa, 04-06-2009. Arxivat de l'original el 2013-03-25. [Consulta: 12 juny 2011].
* ↑ «Whose Differentiation strategy is better: PC or MAC» (en anglès). WOW Branding, 30-11-2009. Arxivat de l'original el 2012-06-03. [Consulta: 12 juny 2011].

## Enllaços externs

* Cap a un canvi d'escenari? PDF
# El Cafè de la Marina (desambiguació)

«El Cafè de la Marina» té aquests significats:
* El Cafè de la Marina, obra de teatre de 1933 escrita per Josep Maria de Sagarra
* El Cafè de la Marina (pel·lícula de 1933), adaptació cinematogràfica dirigida per Domènec Pruna
* El Cafè de la Marina (pel·lícula de 2014), adaptació cinematogràfica dirigida per Sílvia Munt
# Cheracebus lucifer

Cheracebus lucifer és una espècie de tití, un tipus de mico del Nou Món de Sud-amèrica. Viu al Brasil, Colòmbia, l'Equador i el Perú.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 143. ISBN 0-801-88221-4. (anglès)
# Districte de Luogang

Luogang (en xinès: 萝岗 区, pinyin: Luo gǎng QU) és una ciutat-districte sota l'administració directa de la ciutat-subprovincia de Guangzhou. Se situa a la vora del Riu Dong a la Província de Canton, Xina. La seva àrea és de 390 km² i la seva població és de 170.000 (98% han).
El codi postal és el 510.730 i el d'àrea 020.

## Administració

El districte de Luogang és divideix en 5 subdistrictes i 1 poble.
| Nom | Xinés | Pinyin |
| Luogang | 萝岗街道 | Luógǎng Jiēdào |
| Xiagang | 夏港街道 | Xiàgǎng Jiēdào |
| Dongqu | 东区街道 | Dōngqū Jiēdào |
| Lianhe | 联和街道 | Liánhé Jiēdào |
| Yonghe | 永和街道 | Yǒnghé Jiēdào |
| P. Jiulong | 九龙镇 | Jiǔlóng Zhèn |

## Enllaços externs

* Lloc web oficial del govern del Districte de Luogang Arxivat 2006-02-07 a Wayback Machine.
# Dècada del 200

La dècada del 200 comprèn el període que va des de l'1 de gener del 200 fins al 31 de desembre del 209.

## Personatges destacats

* Septimi Sever, emperador romà (193-211)
* Caracal·la, emperador romà (198-217)
# Escalona del Alberche

Escalona del Alberche o Escalona és un municipi de la província de Toledo, a la comunitat autònoma de Castella la Manxa. Limita amb Aldea en Cabo, Paredes de Escalona i Almorox al nord, Santa Cruz del Retamar a l'est, Quismondo i Maqueda al sud, i Hormigos i Nombela a l'oest.
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Eugenio Rincón Martín | UCD | 19/04/1979 |
| 1983 - 1987 | Aurelio Rodríguez Pérez | AP/PDP/UL | 28/05/1983 |
| 1987 - 1991 | Germán Díaz Blanco | PSOE | 30/06/1987 |
| 1991 - 1995 | Germán Díaz Blanco | PSOE | 15/06/1991 |
| 1995 - 1999 | Germán Díaz Blanco | PSOE | 17/06/1995 |
| 1999 - 2003 | Germán Díaz Blanco | PSOE | 03/07/1999 |
| 2003 - 2007 | Germán Díaz Blanco | PSOE | 14/06/2003 |
| 2007 - 2011 | Álvaro Gutiérrez Prieto | PSOE | 16/06/2007 |
| 2011 - 2015 | Álvaro Gutiérrez Prieto | PSOE | 11/06/2011 |
| 2015 - 2019 | Álvaro Gutiérrez Prieto | PSOE | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Joan Manuel de Castella, escriptor en castellà.

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Catostomus bernardini

Catostomus bernardini és una espècie de peix de la família dels catostòmids i de l'ordre dels cipriniformes que es troba a Nord-amèrica: sud-est d'Arizona i nord-oest de Mèxic.
Els mascles poden assolir els 40 cm de longitud total.

## Referències

* ↑ The Taxonomicon (anglès)
* 1 2 FishBase (anglès)
* ↑ Catalogue of Life (anglès)
* ↑ GBIF (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Enllaços externs

* AQUATAB (txec)
# Civil township

Als Estats Units d'Amèrica, un civil township (o, simplement, town a Nova Anglaterra, Nova York i Wisconsin) és un tipus d'organització del govern dels Estats Units existent en vint estats. Formen part d'un comtat. Les regles i responsabilitats varien segons l'estat. L'Oficina del Cens dels Estats Units defineix civil township com una divisió civil menor. El 2012 hi havia 16.360 civils township distribuïts en els següents estats: Connecticut, Dakota del Nord, Dakota del Sud, Illinois, Indiana, Kansas, Maine, Massachusetts, Michigan, Minnesota, Missouri, Nebraska, Nou Hampshire, Nova Jersey, Nova York, Ohio, Pennsilvània, Rhode Island, Vermont i Wisconsin.
Tot i que difereixen dels survey townships, els límits dels municipis civils coincideixen regularment amb ells en alguns estats en què les dues divisions existeixen.

## Referències

* ↑ États-Unis Census Bureau. 2012 Census of Governments: Individual State Descriptions: 2012, Washington, DC: U.S. Department of Commerce, p. viii.
* ↑ «What is a Township?». Michigan Township Association, 05-12-2006. Arxivat de l'original el 2006-09-29. [Consulta: 24 gener 2007].

## Enllaços externs

* National Association of Towns and Townships
* Oficina del Cens dels Estats Units (U.S. Census Bureau), Geographic Areas Reference Manual - Chapter 8: County Subdivisions (anglès)
# Cividade de Terroso

Cividade, coneguda en l'edat mitjana com Civitas Teroso, fou erigida al cim de la muntanya de la Cividade, en la freguesia de Terroso, a Póvoa de Varzim, a menys de 5 km de la costa, al límit oriental de la ciutat actual.
Situada al cor de la regió dels castres, Cividade prosperà gràcies a estar fortament emmurallada i per la seua localització propera al mar, que possibilitava el comerç amb les civilitzacions de la mar Mediterrània. Aquest comerç atragué l'atenció dels romans; Cividade i la cultura dels castres declinaren a la fi de la Guerra lusitana, guanyada per Roma arran de l'assassinat a traïció de Viriat, cap dels lusitans.

## Galeria d'imatges

* Ruïnes en el seu aspecte actual. La seua caiguda, la relata, en el llibre Uma deusa na boira, João Aguiar
* Enllosat i ruïnes de Cividade

## Referències

* Armando Coelho Ferreira da Silva A Cultura Castreja no Noroeste de Portugal Museu Arqueològic de Citânia de Sanfins, 1986.
* José Manuel Flores Gomes & Deolinda Carneiro Subtus Montis Terroso - Património Arqueológico no Concelho da Póvoa de Varzim, Câmara Municipal da Póvoa de Varzim, 2005.
* Póvoa de Varzim, Um Pé na Terra, Outro no Mar...
* Roteiro Arqueològic do Eixo Atlântico.
* Autarcía i Comércio em Bracara Augusta no período Alto-Imperial.

## Enllaços externs

* A Cultura Castreja no Norte de Portugal
* Portal da Póvoa de Varzim - Cividade de Terroso
# Disputed Passage

Disputed Passage és una pel·lícula estatunidenca dirigida per Frank Borzage, estrenada el 1939.

## Argument

Els estudis mèdics d'un doctor són amenaçats per la seva infatuació amb una noia xinesa. La noia retorna a la Xina, però les complicacions recomencen quan se'l troba a Nanking durant un bombardeig japonès.

## Repartiment

* Dorothy Lamour: Audrey Hilton
* Akim Tamiroff: Dr. 'Tubby' Foster
* John Howard: John Wesley Beaven
* Judith Barrett: Winifred Bane
* William Collier Sr.: Dr. William Cunningham
* Victor Varconi: Dr. LaFerriere
* Gordon Jones: Bill Anderson
* Keye Luke: Andrew Abbott
* Elisabeth Risdon: Sra. Cunningham
* Steve Pendleton: Lawrence Carpenter

## Crítica

Adaptació d'una novel·la de Lloyd C. Douglas ("Sublime obsessió", "La túnica agrada"), en la que s'il·lustraven conflictes professionals i sentimentals entre metges amb diverses concepcions, des de l'abnegada fins a la materialista. Està resolta amb la precisió pròpia del seu director, però li va mancar l'alè romàntic que va inspirar el millor de la seva obra.

## Referències

* ↑ «Disputed Passage». The New York Times.
* ↑ «Disputed Passage». Fotogramas.
# Ermita del Remei

«Ermita del Remei o de la Mare de Déu del Remei» té aquests significats:
* Ermita del Remei (Alcover), a uns tres quilòmetres de la vila d'Alcover (Alt Camp)
* Ermita del Remei (Camprodon), edifici de Camprodon (Ripollès)
* Ermita del Remei (Cervelló), edifici religiós del municipi de Cervelló (Baix Llobregat)
* Ermita del Remei (Utiel), edifici religiós a la comarca Requena-Utiel
* Ermita del Remei o el Remei (Alcanar), edifici a uns tres quilòmetres del nucli urbà d'Alcanar, sobre un petit tossal
* Ermita del Remei de Baix, ruïnes al municipi de Ripoll (Ripollès)
* Ermita del Remei del Mas Eroles, conjunt de masia i ermita del municipi de Castell i Platja d'Aro (Baix Empordà)
* Ermita del Remei o Sant Sebastià (Santa Maria de Palautordera)
# Catostomus cahita

Catostomus cahita és una espècie de peix de la família dels catostòmids i de l'ordre dels cipriniformes.
És un peix d'aigua dolça, demersal i de clima tropical, que es troba a Nord-amèrica: el nord-oest de Mèxic.

## Referències

* 1 2 Siebert, D. J.; Minckley, W. L. «Two new catostomid fishes (Cypriniformes) from the northern Sierra Madre Occidental of Mexico» (en anglès). American Museum Novitates, 2849, 1986, pàg. 1-17.
* ↑ Cruz, Tess; Reyes, Rodolfo B. «Catostomus cahita Siebert & Minckley, 1986 Cahita sucker» (en anglès). FishBase.
* ↑ Jelks, H.L.; et alii «Conservation status of imperiled North American freshwater and diadromous fishes» (pdf) (en anglès). Fisheries, 33, 8, 2008, pàg. 372-407.

## Bibliografia

* Robins, C.R.; Bailey, R.M.; Bond, C.E.; Brooker, J.R.; Lachner, E.A.; Lea, R.N.; Scott, W.B. «World fishes important to North Americans. Exclusive of species from the continental waters of the United States and Canada.» (en anglès). Am. Fish. Soc. Spec. Publ., 21, 1991, pàg. 243.
# Dobrínskoie

Dobrínskoie (en rus: Добрынское) és un poble de l'óblast de Vladímir, a Rússia, segons el cens del 2010 tenia vuit habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Coenraad Johannes van Houten

Coenraad Johannes van Houten (Amsterdam, 15 de març de 1801 - Weesp, 27 de maig de 1887) va ser un químic holandès i fabricant de xocolata conegut pel tractament de la massa de cacau amb sals alcalines per eliminar el sabor amarg i fer els sòlids del cacau més solubles en aigua; el producte resultant encara es coneix com a " xocolata de procés holandès ". També se li atribueix la introducció d'un mètode per prémer el greix (mantega de cacau) dels grans de cacau torrat, encara que això era, de fet, obra del seu pare.

## Referències

* ↑ «Onderzoekers in actie: Peter van Dam De geschiedenis van de firma Van Houten Cacao» (en dutch). Arxivat de l'original el 2007-09-27. [Consulta: 25 maig 2008].
# Distribució de Lévy envoltada

En la teoria de la probabilitat i l'estadística direccional, una distribució de Lévy envoltada és una distribució de probabilitat envoltada que resulta de l'"embolicament" de la distribució de Lévy al voltant del cercle unitari.

## Descripció

La fdp de la distribució de Lévy embolicada és
$f_{WL}(\theta ;\mu ,c)=\sum _{n=-\infty }^{\infty }{\sqrt {\frac {c}{2\pi }}}\,{\frac {e^{-c/2(\theta +2\pi n-\mu )}}{(\theta +2\pi n-\mu )^{3/2}}}$
on el valor del sumand es pren com a zero quan $\theta +2\pi n-\mu \leq 0$, $c$ és el factor d'escala i $\mu$ és el paràmetre d'ubicació. Expressant la fdp anterior en termes de la funció característica de la distribució de Lévy s'obté:
$f_{WL}(\theta ;\mu ,c)={\frac {1}{2\pi }}\sum _{n=-\infty }^{\infty }e^{-in(\theta -\mu )-{\sqrt {c|n|}}\,(1-i\operatorname {sgn} {n})}={\frac {1}{2\pi }}\left(1+2\sum _{n=1}^{\infty }e^{-{\sqrt {cn}}}\cos \left(n(\theta -\mu )-{\sqrt {cn}}\,\right)\right)$
Pel que fa a la variable circular $z=e^{i\theta }$ els moments circulars de la distribució de Lévy envoltada són la funció característica de la distribució de Lévy avaluada en arguments enters:
$\langle z^{n}\rangle =\int _{\Gamma }e^{in\theta }\,f_{WL}(\theta ;\mu ,c)\,d\theta =e^{in\mu -{\sqrt {c|n|}}\,(1-i\operatorname {sgn}(n))}.$
on $\Gamma \,$ és un interval de longitud $2\pi$ . El primer moment és llavors el valor esperat de z, també conegut com a resultant mitjana o vector resultant mitjà:
$\langle z\rangle =e^{i\mu -{\sqrt {c}}(1-i)}$
L'angle mitjà és
$\theta _{\mu }=\mathrm {Arg} \langle z\rangle =\mu +{\sqrt {c}}$
i la longitud de la resultant mitjana és
$R=|\langle z\rangle |=e^{-{\sqrt {c}}}$

## Referències

* ↑ Pewsey, Arthur «The wrapped stable family of distributions as a flexible model for circular data» (en anglès). Computational Statistics & Data Analysis, 52, 3, 01-01-2008, pàg. 1516–1523. DOI: 10.1016/j.csda.2007.04.017. ISSN: 0167-9473.
* ↑ «Wrapped Lévy distribution - formulasearchengine» (en anglès). https://en.formulasearchengine.com.+[Consulta: 18 juny 2023].
* ↑ «Lévy Distribution: Definition, PDF, Examples» (en anglès). https://www.statisticshowto.com.+[Consulta: 18 juny 2023].
* ↑ Fisher, N. I.. Statistical Analysis of Circular Data (en anglès). Cambridge University Press, 1996. ISBN 978-0-521-56890-6.
# Casa Llavasa

La Casa Llavasa és una casa de Durro al municipi de la Vall de Boí (Alta Ribagorça) protegida com a Bé Cultural d'Interès Local.

## Descripció

Unitat tipològica formada per casa, paller, era i cobert. La casa té dos pisos d'alçada i al superior hi ha un colomar.
Cal destacar la porta d'entrada amb llinda de pedra, porta de fusta i graons d'accés.
El cobert és de pedra amb dues arcades, petites finestres i teulada a dues aigües.

## Referències

* 1 2 3 «Casa Llavasa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Debye

El debye (símbol: D) és una unitat de moment dipolar elèctric. No pertany al SI ni al Sistema CGS, i és igual a 10$^{-18}$ statcoulomb centímetre o 3,33564×10$^{−30}$ coulomb metre. Se li va dar el nom en honor del físic Peter Debye.
El debye segueix fent-se servir en la física atòmica i la química. Això es deu al fet que els moments dipolars elèctrics d'àtoms i molècules són típicament de l'ordre de la «unitat atòmica de moment dipolar elèctric» (radi de Bohr per càrrega elemental), que val uns 2,54 D, mentre que les unitats del SI són incòmodament grans a menys que s'agreguin prefixos a ambdues unitats (e.g., 2,54 D = 8,47 fC·fm).
# Christiane Martel

Christiane Martel (cognom de naixement Magnani), nascuda en Piennes, França, el 18 de gener de 1932, és una actriu i reina de bellesa francesa que es va convertir en la segona Miss Univers de la història del certamen, en 1953.
D'ascendència italiana i francesa, va néixer en Nancy, França en 1932, des de jove va guanyar diversos certàmens de bellesa juvenil locals (Miss Châtellerault 1952), Martel va ser coronada Miss França pel sortint amo del certamen, Claude Godart el que li va valer representar a França en el concurs internacional.
En guanyar Miss Univers en 1953 va ser coronada per l'actriu Julie Adams en virtut que la sortint Miss Univers 1952, Armi Kuusela de Finlàndia, va renunciar a la seva corona abans d'acabar el seu regnat. Va estar breument casada (70 dies) amb el comerciant Ronnie Marengo entre 1954 i 1955 qui la va introduir a Hollywood.
A Mèxic, a partir de 1954 va desenvolupar una dilatada carrera actoral filmant unes 32 pel·lícules al costat de canviats de nom actors mexicans de l'època d'or del cinema d'aquest país. Martel es va retirar del cinema mexicà en els primers anys del decenni de 1960, quan durant una festa a la casa de Emilio Fernández va conèixer a qui és el seu actual segon espòs, Miguel Alemán Velasco, qui va ser governador de l'estat de Veracruz i actualment és membre del directori de Televisa i propietari de la línia aèria Interjet, amb qui va tenir quatre fills.
Va ser part del jurat en Miss Univers en dues ocasions, en 1978 i 2007. En la 47a entrega de les Diosas de Plata va rebre un premi especial per la seva trajectòria.

## Filmografia

* 1954 - So This Is Paris
* 1959 - The Little Savage
* 1955 - Abajo el telón
* 1956 - Adán y Eva
* 1959 - Yo pecador
* 1959 - Señoritas
* 1960 - Poker de Reinas
* 1960 - Juana Gallo
* 1961 - El padre Pistolas
* 1961 - Ojos tapatíos
* 1961 - Leoni al sole
* 1959 - Tipi da spiaggia

## Referències

* ↑ Christiane Magnani, la “Miss Universo” que reina en el corazón de Miguel Alemán Velasco.
* ↑ «Miss Universe 1953 - Contestants Arrival, Parade & Crowning Moment». [Consulta: 27 març 2016].
* ↑ Mark Griffin. A Hundred Or More Hidden Things: The Life and Films of Vincente Minnelli. Da Capo Press, 2010, p. 168–. ISBN 0-306-81893-0.
* ↑ Rinden homenaje a la actriz y exreina de belleza Christiane Martel, El Heraldo de Chihuahua, 27 d'abril de 2018
Premis i fites :
| Precedit per: Armi Kuusela | Miss Univers 1953 | Succeït per: Miriam Stevenson |
# El senyor de Ballantrae

El senyor de Ballantrae (títol original en anglès: The Master of Ballantrae) és una pel·lícula estatunidenco-britànica dirigida per William Keighley el 1953, amb Errol Flynn i Roger Livesey. Ha estat doblada al català.

## Argument

Escòcia al segle xviii. El narrador explica que el 1745, Carles Eduard Estuard torna a Escòcia i demana ajuda per prendre el tron al rei Jordi II del Regne Unit de la casa de Hannover i restaurar-hi la casa Estuard.
Jamie Durrisdeer és l'hereu del senyoriu de Ballantrae. Fidel als Estuard, aficionat a baralles i aventures galants, Jamie s'ajunta a les tropes rebels escoceses i participa en els combats contra els anglesos. Però, victoriosos, aquests ocupen aviat el país. Buscat per les noves autoritats, Jamie és denunciat per Jessie, una amant gelosa. S'escapa per poc als seus perseguidors i, ferit, s'ha d'amagar en el maquis. Tanmateix, més que dolor físic, Jamie pateix pensant que és el seu germà, Henry, qui l'hauria venut als anglesos per prendre-li el senyoriu i la seva promesa Allison ... Aconsegueix fugir amb l'ajuda del seu amic Burke, un coronel irlandès.
Després de diverses aventures que els porten a tractar amb pirates, prenen possessió d'un galió espanyol i tornen rics a Escòcia. A Ballantrae, troben els anglesos i són detinguts. Amb l'ajuda de Henry i de Jessie, que ha reconegut la seva traïció, aconsegueixen fugir. Jamie dona al seu germà una part de les joies espanyoles, li deixa el senyoriu i se'n va cap a Amèrica amb el coronel Burke i Allison.

## Repartiment

* Errol Flynn: Jamie Durrisdeer
* Roger Livesey: coronel Francis Burke
* Anthony Steel: Henry Durrisdeer
* Beatrice Campbell: lady Alison
* Yvonne Furneaux: Jessie Brown
* Felix Aylmer: lord Durrisdeer
* Mervyn Johns: MacKellar
* Charles Goldner: Mendoza
* Ralph Truman: major Clarendon
* Francis de Wolff: Matthew Bull
* Jacques Berthier: Arnaud
* Moultrie Kelsall: Capità MacCauley
* Gillian Lynne: Marianne

## Al voltant de la pel·lícula

* Aquesta pel·lícula ha estat rodada en part al castell d'Eilean Donan (Escòcia), en part a Cornualles, i en part al port de Palerm a Sicília.

## Bibliografia

* Monthly Film Bulletin, Número 235 (anglès)
* Sight and Sound, octubre-desembre 1953 (anglès)

## Referències

* ↑ esadir.cat. El senyor de Ballantrae. esadir.cat.
* ↑ «The Master of Ballantrae». The New York Times.
* ↑ Després de la batalla de Culloden
* ↑ Segons una nota sobre la fitxa de la pel·lícula al lloc de l'AFI

## Enllaços externs

* Fitxa del film Arxivat 2012-11-05 a Wayback Machine. al lloc del British Film Institute (anglès)
# Cites

«Cites» té aquests significats:
* El CITES (de l'anglès Convention on International Trade in Endangered Species of Wild Fauna and Flora), tractat sobre comerç internacional d'espècies salvatges de fauna i flora en perill), un acord internacional entre governs
* La sèrie de televisió Cites (sèrie), de TV3

## Vegeu també

* Citacions del president Mao
Viccionari
# Drienovec

Drienovec és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1335.